SET รูดต่อ 6.77 จุด รับแรงขายหุ้นแบงก์ยังกดตลาด
SET รูดต่อ 6.77 จุด รับแรงขายหุ้นแบงก์ยังกดตลาด ล่าสุด ณ เวลา 11.02 น. อยู่ที่ 1,778.22 จุด ลบ 6.77 จุด หรือ 0.38% สูงสุดที่ 1,789.00    จุด ต่ำสุดที่ 1,774.67 จุด มูลค่าการซื้อขาย 2.37 หมื่นล้านบาท
29 มี.ค. 2561

ผู้สื่อข่าวรายงานว่า ดัชนีตลาดหุ้นไทย ณ เวลา 11.02 น. อยู่ที่ 1,778.22 จุด ลบ 6.77 จุด หรือ 0.38% สูงสุดที่ 1,789.00 จุด ต่ำสุดที่ 1,774.67 จุด มูลค่าการซื้อขาย 2.37 หมื่นล้านบาท
สำหรับปัจจัยที่ส่งผลให้ดัชนีปรับตัวลงแรงมาจากแรงขายในหุ้นขนาดใหญ่ โดยเฉพาะกลุ่มแบงก์และพลังงาน จากปัจจัยเฉพาะตัวการประกาศยกเลิกค่าธรรมเนียมของกลุ่มธนาคารพาณิชย์ และคาดว่าเกิดจากความกังวลเรื่องการเมืองซึ่งอาจจะผลกระทบกับ Roadmap การเลือกตั้งได้
โดย นักวิเคราะห์ บล.ทรีนีตี้ ระบุในบทวิเคราะห์ประเมิน SET วันนี้ถูกกดันจากปัจจัยเฉพาะตัว ได้แก่ การประกาศยกเลิกค่าธรรมเนียมของกลุ่มธนาคารพาณิชย์ รวมไปถึงประเด็นการเมืองล่าสุดที่สนช.กลับลำเตรียมเข้าชื่อ 25คน เพื่อยื่นตีความร่างพ.ร.ป.เลือกตั้งส.ส.กับศาลรัฐธรรมนูญ ซึ่งหากเกิดขึ้นจริง ประเมินว่ามีโอกาสส่งผลกระทบกับ Roadmap การเลือกตั้งได้
อย่างไรก็ดี ยังคงมองกรอบการเคลื่อนไหวของ SET Index ในช่วง 1 เดือนข้างหน้าที่ระดับ 1750-1850 จุด โดยประเมินกรอบแนวรับรับสำคัญที่ 1750-1760 จุด มองปัจจัยถัดไปที่จะชี้ชะตาทิศทางของตลาดหุ้นไทยจะอยู่ที่ผลประกอบการของบริษัทจดทะเบียนประจำไตรมาส 1/61 ที่กำลังจะเริ่มมีการ Preview และประกาศออกมาตั้งแต่ช่วงต้นเดือนหน้า นำโดยกลุ่มธนาคารพาณิชย์ ซึ่งจะมีผลต่อประมาณการ EPS ของ SET Index จนนำไปสู่การประเมิน Valuation ของตลาดได้
ส่วน นักวิเคราะห์ บล.กสิกรไทย ระบุในบทวิเคราะห์ คาดว่า SET วันนี้จะปรับลดลงรับข่าว สนช.กลับลำเตรียมยื่น พ.ร.ป.การเลือกตั้ง สส. ให้ศาลฯวินิจฉัย แต่ KS Research ประเมินว่าในระหว่างวัน อาจมีการพูดประเด็นรัฐธรรมนูญมาตรา 145 ซึ่งทำให้ สนช.ไม่สามารถยื่นได้ หากเป็นเช่นนั้นเชื่อว่าตลาดจะพลิกกลับมาได้อีกครั้ง ดังนั้นการลงมาที่ 1,760 จุดจึงเป็นโอกาสในการเข้าสะสมอีกครั้ง
10 หุ้นกดดัชนีเช้านี้

ที่มา ASPEN